ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660013183

ขอความช่วยเหลือซ่อมแซมถนนเป็นหลุมเป็นบ่อ บริเวณถนนคลองเก้า หมู่บ้านเคหะคลองเก้า แขวงสามวาตะวันออก เขตคลองสามวา กรุงเทพมหานคร จุดสังเกต จากหน้าปากซอยคลองเก้า ซอยเจ็ด ไปจนถึงตลอดเส้นทางในชุมชนหมู่บ้านดังกล่าว (ระบุตามผู้ร้องแจ้ง) เนื่องจากผู้ร้องแจ้งว่า ถนนเส้นดังกล่าวเป็นถนนภายในชุมชน มีสภาพชำรุดเป็นหลุมเป็นบ่อ (ผู้ร้องไม่สามารถระบุระยะทางที่แน่ชัด) โดยผู้ร้องและประชาชนที่อาศัยอยู่ในชุมชนสัญจรไปมาเป็นจำนวนมาก ทำให้เกิดการตกหลุมอยู่บ่อยครั้ง และอาจจะก่อให้เกิดอันตรายในการขับขี่ได้ ประสบปัญหามาแล้วเป็นระยะเวลาประมาณ 1 ปี พื้นที่ดังกล่าวอยู่ในความรับผิดชอบของสำนักงานเขตคลองสามวา เบื้องต้นกรุงเทพมหานคร โดยสำนักงานเขตคลองสามวา ได้ดำเนินการสำรวจออกแบบเพื่อเป็นข้อมูลในการขอจัดสรรงบประมาณปรับปรุงต่อไป แต่ปัจจุบัน(วันที่ 30/03/2566) ผู้ร้องแจ้งว่าบริเวณพื้นที่ดังกล่าวยังไม่ได้รับการแก้ไขและผู้ร้องเห็นว่าเป็นการปฏิบัติงานที่ล่าช้า จึงประสงค์ให้หน่วยงานที่เกี่ยวข้องเร่งดำเนินการแก้ไขให้โดยเร็วที่สุด

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata